hotchpotch/miracl-hf-unified huggingface dataset:
Mrisho Ngassa
Mrisho Ngassa (amezaliwa 5 Mei 1989) ni mchezaji wa mpira wa miguu kutoka Tanzania ambaye anaichezea klabu mashuhuri Tanzania Young Africans FC na pia huichezea timu ya taifa ya Tanzania.
Mwezi wa Aprili 2009, Ngassa kutokana na uchezaji wake mzuri klabu ya Uingereza mashuhuri iitwayo West Ham FC ilimualika ili aende kufanya majaribio ya wiki mbili nakumtizama uwezo wake wa kimpira ili waweze kumnunua, majaribio yalipoisha West Ham ilizungumzwa kua ni mchezaji mzuri ila anahitaji baadhi ya vitu fulani navyo ni vya kiufundi katika mambo ya kimpira hata hivyo inazungumzwa kua kuna baadhi ya klabu barani Ulaya zinapendelea kumchukua.
Katika mashindano ya Cecafa 2009 yaliyofanyika Kenya alijinyakulia ubingwa wa mfungaji bora katika mashindano hayo kwa kuweza kufunga mabao ma 5 katika shindano hilo lakini timu yake ya taifa ya Tanzania ilichukua nafasi ya Nne katika mashindano hayo.
Ngassa ni kijana ambae anaangaliwa kua atakua na mustakabali mzuri wa nchi yake na Afrika pia.
Le Canadien
Le Canadien lilikuwa gazeti katika lugha ya Kifaransa lililochapishwa katika eneo la Lower Kanada tangu 22 Novemba 1806 hadi 14 Machi 1810. Kaulimbiu yake ilikuwa :""Nos institutions, notre langue et nos droits""( Taasisi zetu, lugha yetu, haki zetu). Lilichapishwa kila Jumamosi na malipo ya kuagiza matoleo ya mwaka mzima yalikuwa shilingi kumi/ chelin kumi. "Le Canadien" lilianzishwa tena katika mwaka wa 2007 kama gazeti la kitaifa la maendeleo ya kijamii na si la faida, na ,pia, kama la wasomaji wa kimataifa.
Gazeti hili lilianzishwa katika jiji la Quebec City na mwanasheria Pierre-Stanislas Bédard na wenzake: François Blanchet, Jean-Antoine Panet, Jean-Thomas Taschereau na Joseph Le Vasseur Borgia Wakati huo, hao wote walikuwa wabunge katika Bunge la Lower Kanada. Mhariri alikuwa Jean-Antoine Bouthillier. Gazeti hili likakua haraka hadi likawa sauti ya "Parti canadien" (chama cha Kanada) katika vita yao dhidi ya chama cha Uingereza na serikali ya Gavana James Craig.
Tarehe 17 Machi 1810, vyombo vya habari na majarida ya ofisi za uhariri za "rue Saint-François" yakashikwa na serikali. Mchapishaji Charles Lefrançois akafungwa jela na askari wakaanza kuwatafuta wapinzani wengine jijini. Gazeti la "Quebec Mercury" ,hapo awali, lilikuwa limesema kuwa Wafaransa wa Kanada na Waamerika walikuwa wakipangia Uingereza njama. Siku mbili baadaye, hakuna watu waliokuwa wakipanga njama waliokuwa wamepatikana. Waanzilishi Bédard, Blanchet na Taschereau walikamatwa, baadaye, na pia kufungwa jela.
Wafungwa hawa walikataa "habeas corpus".Walipokuwa gerezani, Bédard akachaguliwa kuwa mgombea wa bunge katika eneo la Surrey na akachaguliwa na raia katika uchaguzi wa 27 Machi 1810. Katika mwaka wa 1811, Mbunge Louis-Joseph Papineau alimwomba Gavana Craig kufuta mashtaka yote ya Bédard lakini gavana alikataa. Bédard ,hatimaye, aliachiliwa kutoka gereza ,Bunge lilipofungwa. Hakupelekwa korti hata siku moja.
Gazeti hilo lilichapishwa tena mara chache. Hatimaye, "Le Canadien" liliacha kuchapishwa mnamo 11 Februari 1893 likimilikiwa na Joseph-Israël Tarte.
Otago Daily Times
Otago Daily Times(ODT) ni gazeti la kila siku linalochapishwa na kampuni ya Allied Press katika eneo la Dunedin, New Zealand.
Gazeti la "ODT" lilianza kuchapishwa mnamo tarehe 15 Novemba 1861. Hili ndilo gazeti kongwe kabisa la kuchapishwa kila siku nchini New Zealand. Gazeti jingine kongwe ni la Christchurch , "The Press", ambalo ni kongwe kuliko "ODT" kwa miezi sita , lilikuwa gazeti la kuchapishwa kila wiki katika miaka yake ya kwanza lakini likabadilika na kuwa la kila siku.(Hivyo basi "ODT" ndilo kongwe katika sekta ya magazeti ya kila siku.)
Gazeti la "ODT" lilianzishwa na W.H. Cutten na Julius Vogel (hapo baadaye aliitwa Sir Julius) katika nyakati za uchimbuzi wa dhahabu katika eneo lao la Tuapeka, mojawapo ya maeneo ya Otago yaliyopatikana kuwa na dhahabu. Cutten alikuwa mchapishaji wa gazeti la kila wiki la "the Otago Witness" lililoanzishwa katika mwaka wa 1851. Vogel naye , mwanzilishi mwenzake Cutten, aliliona gazeti hili la ODT kama mbinu ya kutetea na kupinga sera mbalimbali katika serikali ya mikoa.
Kutoka kuanzishwa kwake, "ODT" lilikuwa na msimamo dhabiti katika soko la magazeti katika eneo la South Island. Magazeti mengine pinzani ya Dunedin yalikwisha haraka(labda kwa kushindwa na "ODT" huku gazeti la "Evening Star" pekee yake likiweza kufika miaka ya 1900. Wamiliki wa "Star" walinunua gazeti la "ODT" na kuachisha uchapishaji wa "Star" katika mwaka wa 1978 kwa sababu idadi ya wasomaji ilikuwa ikididimia.Kama matokeo ya hayo, kampuni ya Allied Press inachapisha "ODT" na magazeti mengine madogo kote nchini New Zealand, kwa mfano: "Greymouth Evening Star".
Gazeti la "ODT" huonekana kama gazeti baba kwa magazeti mengine manne makuu ya kila siku ya New Zealand. Gazeti hili lina usambazaji wa nakala 43,000 na wasomaji takriban 110,000.
Katika miaka yake ya mwanzo, "ODT" lilihusika katika kampeni nyingi za kupigania haki za jamii. Mfano mmoja ni liliporipoti kuhusu mazingira mbovu ya kazi katika eneo la Dunedin ,katika miaka ya 1880. Ripoti hizi ,zilizoandikwa chini ya Mhariri Sir George Fenwick na Mwandishi Mkuu Silas Spragg, zilisababisha mageuzi makubwa ya kisheria.
Sid Scales alikuwa mchoraji wa katuni wa gazeti la "ODT" kwa miaka 30 mpaka alipostaafu katika mwaka wa 1981. Tangu mwaka huo, mchoraji Garrick Tremain akawa mchoraji mkuu wa katuni wa gazeti hilo. Mhariri wa gazeti ni Murray Kirkness, aliyechukua hadhi hii kutoka mhariri wa muda mrefu, Robin Charteris mnamo Aprili 2007.
Hamshahri
Hamshahri ni gazeti kuu la kitaifa la Iran katika lugha ya Kiajemi linalochapishwa na Manispaa ya Tehran, na lilianzishwa na Gholamhossein Karbaschi. Hili ndilo gazeti ,la kila siku, la kwanza la Iran linalochapishwa katika rangi zote mbalimbali. Lina kurasa 60 za matangazo na bei yake ni riali 1000 za Iran. Hivi sasa, gazeti hili lina usambazaji wake katika maeneo ya manispaa ya Tehran. Usambazaji wake wa kila ni nakala 400,000 kila siku, huu ni sawa na usambazaji wa magazeti makuu ya Marekani kama "San Francisco Chronicle", "Boston Globe" na "Chicago Tribune". [3]
Toleo la gazeti hili linaweza kupatikana katika tovuti yake ya hamshahrionline.ir
Katika mwaka wa 1997 wa uchaguzi wa rais nchini Iran, gazeti la "Hamshahri", lililoendeshwa wakati huo na Meya wa Tehran,Gholamhossein Karbaschi, lilishitakiwa na wahafidhina kuwa linaunga Khatami. Hii ilionekana kuwa haramu kwa sababu gazeti ambalo linapata ruzuku ya serikali haikukubalishwa kuchukua upande wowote katika uchaguzi. Suala hili ,hatimaye, lilisababisha Karbaschi kupelekwa kortini na kushtakiwa kwa kesi za kufuja mali na akahukumiwa kufungwa jela. Katika muhula wa pili wa Khatami, korti ikahukumu kuwa gazeti hilo linaweza kusambazwa ndani ya Tehran tu.
Mnamo 6 Februari 2006, Farid Mortazavi, mhariri wa picha wa "Hamshahri", alitangaza Shindano la Kimataifa la Uchoraji Katuni Za "Holocaust". Shindano hili lilikuwa ili kukemea lililoita "unafiki wa nchi za Magharibi katika uhuru wa kujieleza" huku "Hamshahri" likidai kuwa nchi za Magharibi hazifai kujadili mada fulani kuhusu Uyahudi kama vile , vifo vya "Holocaust". Shindano hili liliisha tarehe 1 Novemba 2006 huku Abdellah Derkaoui, mchoraji katuni wa Moroko, akishinda nafasi ya kwanza.
Gazeti hili liliachishwa kuchapishwa mnamo 23 - 24 Novemba 2009 baada ya kuchapisha picha ya hekalu ya Dini iliyopigwa marufuku ya Bahá'í.
Kanisa la Mtakatifu Joseph
Kanisa la Mtakatifu Joseph (kwa Kiingereza: "St Joseph Cathedral church") ni kanisa lililopo katika Mkoa wa Dar es Salaam, Wilaya ya Ilala. Kanisa hili lilijengwa na wamisionari mwaka 1898. Limejengwa kwa umahiri. Kanisa hilo lipo mkabala na Sokoine drive likiangalia Waterfront karibu na geti la boti zinazoelekea Zanzibar.
Prison Break msimu wa 4
Msimu wa nne na wa mwisho wa kipindi mfululizo cha televisheni cha "Prison Break" ulianzia kurushwa hewani Marekani 1 Septemba 2008. Una vipengele 24 (22 vya televisheni na vya 2 DVD ), ambapo 16 vilionyeshwa kuanzia Septemba 2008 hadi Desemba 2008. Mfululizo wa kipindi cha televisheni ulianzishwa tena tarehe 17 Aprili 2009 na kuhitimishwa tarehe 27 Mei 2009 na sehemu mbili za mwisho.
Kulingana na TVGuide.com, rais wa Fox Kevin Reilly alielezea, ""Prison Break" ilifika mahali ambapo kila hadithi ilikuwa ishaelezwa." Angalau masaa sita ya maigizo yanesalia, pamoja na uwezekano wa masaa machache zaidi kuongezewa kwa vile Reilly alisema anataka kipindi "kumalizika kwa nguvu." 14 Januari 2009, Fox ilitangaza kuwa kipindi hiki mfululizo kitakuwa kinaisha msimu huu ukihitimishwa.
Waigizaji nyota wa msimu wa 4
Wentworth Miller kama Michael Scofield,
Dominic Purcell kama Lincoln Burrows,
William Fichtner kama Alexander Mahone,
Amaury Nolasco kama Fernando Sucre,
Robert Knepper kama Theodore "T-Bag" Bagwell,
Sarah Wayne Callies kama Sara Tancredi,
Jodi Lyn O'Keefe kama Gretchen Morgan,
Michael Rapaport ataigiza mara ya kwanza kama ajenti wa Homeland Security, Don Self, katika mwanzo wa msimu, wakati James Whistler (aliyechezwa na Chris Vance) na Sofia Lugo (aliyechezwa na Danay Garcia) watajitoa katika mwanzo wa kipindi-mfululizo. Kutoka sehemu kumi na moja kuendelea, Brad Bellick (aliyechezwa na Wade Williams) hayupo tena katika waigizaji.
Waigizaji wakuu wanaojirudia ni pamoja na Leon Russom kama Jenerali Jonathan Krantz, kiongozi wa Kampuni , kaimu mkuu katika kipindi ,Cress Williams kama Wyatt Mathewson, mchunguzi wa masuala ya Kampuni, James Hiroyuki Liao kama Roland Glenn, ni halifu anayewasaidia wahusika wakuu kwa mpango wao wa kuikabili na kuiteka Kampuni, Kathleen Quinlan kama Christina Rose Scofield, mamake Lincoln Burrows na Michael Scofield, Shannon Lucio kama Miriam Hultz,mpokea wageni mahala T-Bag hufanya kazi na Ron Yuan kama Feng Huan, mnunuzi wa 'Scylla', kitu muhimu sana kwa Kampuni.
Sanamu ya Askari
Sanamu ya Askari au Askari Monument ni sanamu iliyopo penye kitovu cha jiji la Dar es Salaam mahali ambapo mitaa ya Samora na Azikiwe (zamani: Maktaba) zinakutana.
Sanamu inamwonyesha askari Mwafrika katika sare ya kijeshi ya King's African Rifles wakati wa Vita Kuu ya Kwanza ya Dunia (1914-1918) akishika bunduki yenye kisu cha kando na kutazama upande wa bahari.
Iliwekwa na Waingereza mwaka 1927 kama kumbukumbu ya askari na wapagazi Waafrika waliopiga vita hivyo katika Afrika ya Mashariki hasa kati ya Uingereza na Ujerumani ambao wengi wao walikufa.
Kuna maandishi ya kumbukumbu kwa Kiingereza na Kiswahili kilichoandikwa kwa herufi za Kiarabu na herufi za Kilatini pia.
Maneno yake kwa Kiswahili ni kama yafuatayo:
Mahali pa sanamu hii iliwahi kuwa na sanamu ya meja Hermann von Wissmann aliyekuwa gavana wa kwanza wa Afrika ya Mashariki ya Kijerumani na sanamu hiyo ilibomolewa na Waingereza walipoteka mji katika mwaka 1916.
LA Youth
LA Youth ni gazeti la vijana kwa vijana wa Los Angeles na huchapishwa kila mwezi. Husambazwa kwa zaidi ya vituo 1,400 kama vile shule (za umma na za kibinafsi), maktaba na mashirika ya vijana.
Wanafunzi wa shule ya upili(wa madarasa ya madaraja 9 - 12) ndio huwa waandishi wa habari na huhusika katika uchapishaji wa toleo la kila mwezi. Wanafunzi wa darasa la daraja la nane ,pia, wanaweza kushiriki kama kuhudhuria mikutano ya wafanyikazi, shirikiana na wengine na kuchangia katika kuchapisha jarida hili.
Waandishi huandaa kila toleo kwa kuhudhuria mikutano ya wafanyikazi ya Jumamosi, inayofanywa katika ofisi za "LA Youth" katika Wilaya ya Fairfax. Katika mikutano hii, waandishi wanakutana na watu wazima wanaofanya kazi nao na ,pia, wanafunzi wageni. Waandishi na wanafunzi wengine huhimizwa kuleta marafiki zao na ndugu zao ili kuongeza idadi ya wanafunzi wanaohusika na gazeti hili na ,vilevile, ili sauti za 'vijana wa L.A.' zisikike.
Kila mkutano huhusisha kila mwandishi/mwanafunzi kuzungumza kwa wengine wote akisema shule anayosomea, yeye hufanya nini kujifurahisha na mipango yake ya chuo kikuu ni ipi. Wanafunzi katika mikutano huwa wametoka shule tofautitofauti na miji tofauti, kama vile San Fernando Valley,Los Angeles Magharibi , Los Angeles ya ndani, na Los Angeles Mashariki. Utofauti huu wa wanafunzi unawezesha kila mwanafunzi kuwa na maoni tofauti kuhusu masuala kama mahitaji ya kuhitimu shuleni, makosa ya polisi katka utekelezaji wa kazi yao, uhalifu, vurugu na habari mbalimbali za utata.
Kila mada inayojadiliwa katika mikutano ya wafanyakazi hutumika kama mbinu ya kujulisha/kufanya mipango/kufikiria mbele. Watu wazima ambao ni wafayikazi huwapa motisha wafanyikazi vijana wakihakikisha kuwa vijana hawa wanafanya bidii na wanajifunza haraka.
Baada ya mawasilisho ya wanafunzi katika mkutano, watu wazima huchukua usimamizi kwa kuuliza kama makala yaliyokuwa yakiandikwa ama yakirekebishwa kama yamemalizwa. Iwapo mfanyikazi yeyote alikuwa anasumbuliwa na masuala, yeye anaweza kuyawasilisha kwa wafanyikazi wenzake na kupata msaada. Kuwasilisha huku kwa shida / masuala yao kunaweza kumpa mwandishi mwengine mawazo ambayo anaweza kuyaandika kama makala. Watu wazima wakikubali kuwa suala hilo ni muhimu kujadili basi mwandishi anaweza kuanza kuendeleza mawazo yake,kutafuta waandishi wengine wanaotaka kujihusisha na kisha aandike makala hayo. Waandishi wana mbinu tofauti zakuandikakatika jarida hili. Wanaweza kuandika makala katika toni binafsi, toni ripoti, na hata kuchapisha kura za maoni na maneno yaliyosemwa na watu. Wanafunzi wenye talanta ya upigaji picha na talanta ya sanaa huweza kuchangia makala kwa kupiga picha zinazohusu mada hiyo au kuchora michoro inayohusika pia.
Makala mengi ya "LA Youth" ni kuhusu vitu vilivyomfanyikia mtu binafsi, huweza kusaidia vijana wengine kujua jinsi ya kushughulikia shida za maisha; kuna makala ya kueleza vitendo bora vya kufanya shuleni. Kwa mfano: katika makala ya toleo la Mei - Juni 2007, mwandishi kijana ,Fred kutoka Shule ya Upili ya Birmingham katika Van Nuys, anaeleza aibu iliyompata aliposhiriki katika udanganyifu katika mitihani.
Viwanja vya Mnazi Mmoja
Viwanja vya Mnazi Mmoja ni maeneo yaliyopo katika mji wa Dar es Salaam. Ni viwanja vinavyokumbusha uhuru wa Tanganyika tarehe 9 Desemba 1961 na muungano mwaka mmoja baadaye. Eneo la mnazi mmoja lina historia kubwa sana ya nchi. Kama mkutano wa kwanza wa TANU wa mwaka 1954 ulifanyikia hapo, Mwenge wa Uhuru, kutangazwa kwa Azimio la Arusha na raisi wa kwanza wa Tanganyika Mwalimu Julius Kambarage Nyerere.
Ikulu ya Tanzania
Ikulu (kutoka neno la Kinyamwezi; kwa Kiingereza: State House) ya nchi ya Tanzania ilijengwa na Wajerumani mwaka 1891 kwa namna ya kipekee na gavana wa Kihuni Chakosi Dikwe na kutumika kama ngome ya gavana.
Iliharibiwa wakati wa vita kuu ya kwanza ya dunia.
Baada ya vita ya kwanza ya Dunia Tanganyika ilikuwa chini ya utawala wa kikoloni wa Waingereza na hapo ngome hiyo iliitwa "Government House" na ilijengwa tena mwaka 1922 ambapo gavana wa Kiswahili Sir Unapima Mkali alipochukua utawala.
Majengo hayo yamejengwa kwa ubora wa pekee na ni ya kihistoria kwani yalikuwa ngome za magavana.
Ikulu ilijengwa mahususi eneo la Mawenzi, Dar es Salaam.
Hospitali ya Ocean Road
Hospitali ya Ocean Road ipo katika nchi ya Tanzania ndani ya jiji la Dar es Salaam wilaya ya Ilala. Hospitali hii ilijengwa mwaka 1897 ikiitwa European Hospital na baada ya uhuru iliitwa Ocean Road Hospital (Hospitali ya Ocean Road).
Macbeth
Macbeth ni tamthilia ya William Shakespeare inayohusu mauaji ya mfalme na athari yake. Ni tamthiliya fupi kabisa ya Shakespeare inayoaminika kuandikwa kati ya miaka 1603 na 1607. 
Tamthilia hii inaanza pindi wachawi watatu wanapokutana kujadiliana siku ambayo wataonana na Macbeth. Kuna radi na umeme. Baadaye, jeshi la Macbeth limeshinda vita dhidi ya jeshi la Norway. Macbeth, ambaye ni mkuu wa jeshi, anasifiwa kwa kazi yake.
Baadaye, Macbeth na Banquo wanakutana na wachawi watatu wanaomwambia Macbeth kuwa atakuwa kiongozi wa "Glamis" na wa "Cawdor", halafu atakuwa Mfalme. Baada ya muda kidogo tu, Ross, ambaye ni mtumwa wa Mfalme, anakuja kwa Macbeth na kumpa habari kuwa ametuzwa kwa kuwa Kiongozi wa "Cawdor". Maneno waliyosema wachawi yalianza kuwa ya ukweli. Papo hapo, Macbeth anafanya tamaa na kuwa na hamu ya kuwa Mfalme.
Kisha, anamwandikia mkewe barua kumwelezea kuhusu taarifa ya wachawi. Lady Macbeth anatunga njama ya kumuua Mfalme Duncan ili mumewe aupate ufalme. Ingawa Macbeth anaogopa kumuua mfalme, Lady Macbeth anamhimiza kwa kuchokoza ujanadume wake. Macbeth anakubali njama hii.
Usiku wa ziara ya mfalme katika nyumba ya Macbeth, Macbeth unamuua Duncan. Kulingana na mpango wake, anawasingizia watumishi wa Duncan waliolala kwa kuwawekea visu vilivyotapakaa damu.
Mapema asubuhi iliyofuata, Lennox, ambaye ni diwani, na Macduff, ambaye ni kiongozi wa Fife, wanawasili. Askari anawafungulia mlango, kisha Macduff anapatana na maiti ya Duncan huko ndani ya nyumba. Kwa hasira za unafiki, Macbeth anawaua walinzi kabla ya wao kujitetea. Macduff anashuku vitendo vya Macbeth, lakini hasemi kitu. Watoto wa Duncan wanakimbia nje ya nchi kwa hofu ya maisha yao. Macbeth anakuwa Mfalme wa Scotland.
Macbeth anawatuma watu wawili kuwaua Banquo na Fleance. Watu hawa wanamuua Banquo, lakini Fleance alitoroka. Baada ya muda, Macbeth hana raha kwa vitendo alivyovifanya. Macbeth anamshuku Macduff, hivyo basi anamuua mkewe Macduff na watoto wake.
Lady Macbeth anababaishwa na vitendo vya kikatili walivyofanya yeye na mumewe, mpaka akiwa usingizini, akiongea akisema mambo aliyoyafanya ilhali akiwa amelala.
Macduff anapata habari ya kuwa watu wake wameuawa. Kila mtu sasa anajua kuwa Macbeth ni katili. Malcom anaongoza jeshi la kwenda kupigana na Macbeth. Lady Macbeth anajiua.
Katika vita, jeshi la Macbeth linashindwa. Macbeth anagundua kuwa wachawi wamempotosha. Tamthilia inaisha pindi Macduff anapomkata kichwa Macbeth.
Sheffield Star
The Star (mara nyingi hujulikana kama Sheffield Star) ni gazeti la kila siku linalochapishwa Sheffield, Uingereza kutoka Jumatatu hadi Jumamosi kwa wiki. Hapo mwanzoni, mtindo wake wa uchapishaji ulikuwa mpana lakini ukabadilishwa kuwa mdogo katika mwaka wa 1989. Magazeti ya "The Star","The Sheffield Telegraph" na "The Green Un" yanachapishwa na Kampuni ya Magazeti ya Sheffield (inayomilikiwa na Johnson Press) ambayo ina makao yake katika barabara ya York Street katikati mwa jiji la Sheffield.
"The Star" linauzwa katika maeneo kama Yorkshire Kusini, Derbyshire Kaskazini na Nottinghamshire Kaskazini. Huweza kufikia wasomaji wake kwa kupitia matoleo makuu na matoleo ya wilaya kama Doncaster, Rotherham na Barnsley. Jumla ya wastani ya wasomaji wa kila toleo la "The Star" ni 159,690.
Gazeti hili la "The Star" lilianza kama "Sheffield Evening Telegraph". Toleo la kwanza la gazeti hili lilichapishwa mnamo 7 Juni 1887. Baada ya muda mfupi, lilinunua gazeti shindani ,"Sheffield Evening Star". Tangu Juni 1888 mpaka Desemba 1897 gazeti hili lilijulikana kama "Evening Telegraph and Star and Sheffield Daily Times" kisha,kutoka mwaka wa 1898 mpaka Oktoba 1937 likajulikana kama "Yorkshire Telegraph and Star". Tangu mwaka wa 1931, lilinunua gazeti la "Sheffield Mail" ambalo lilikuwa gazeti shindani lake tangu mwaka wa 1920. Tangu mwaka wa 1937 mpaka mwezi wa Novemba 1938, gazeti hilo likawa "Telegraph & Star". Hatimaye likachukua jina lake la "The Star" mnamo 14 Novemba 1938,hadi sasa .bad linaitwa jina hilo.
Joshnston Press ikaanza kuchapisha "The Star" katika kiwanda chao kipya cha uchapishaji cha thamani ya £ milioni 60 katika eneo la Dinnington karibu na Sheffield mnamo Septemba 2006. Kiwanda hiki kinajumuisha kifaa cha uchapishaji wa 'upana wa mara tatu' cha kwanza nchini Uingereza. Kitakapomalizika kamili, kiwanda hiki hakitachapisha magazeti ya Johnston Press kama "Sheffield Telegraph, the Scarborough Evening News, Wakefield Express, the Derbyshire Times" na "Chesterfield Advertiser" tu bali kuchapisha majarida mengine ya nje kama "The Sun" la News International.
Mwezi wa Machi 2006, mwandishi wa michezo katika gazeti la "Sheffield Star" , Martin Smith, alishinda tuzo ya taifa kutoka British Sports Journalism Awards, tamasha la kutuza waandishi la umri wa miaka zaidi ya 30. Alipewa tuzo ya mwandishi wa habari ya spoti wa eneo lake wa mwaka haswa "Regional Sports Writer of The Year". Hii ilikuwa mara yake ya pili kushinda tuzo hiyo katika miaka mitatu. Alituzwa na muungano wa Sports Journalists' Association of Great Britain.
Mhariri wa sasa wa gazeti la "Sheffield Star" ni Alan Powell.
Chuo Kikuu cha Kyambogo
Chuo Kikuu cha Kyambogo ni chuo kikuu cha umma nchini Uganda. Kilianzishwa mwaka wa 2001 kama chuo kikuu cha tatu cha umma nchini Uganda.
Kampasi ya chuo hiki kikuu iko katika kilima cha Kyambogo , takriban [1] kwa barabara, mashariki mwa eneo la kati la biashara la Kampala, mji mkuu na mji mkubwa zaidi Uganda, pamoja wa Barabara kuu ya Kampala-Jinja Uratibu wa kampasi ya chuo hiki kikuu ni: 00 21 00N, 32 37 48E (Latitude: 0.3500; Longitude: 32,6300).
Chuo hiki Kyambogo kilianzishwa mwaka wa 2001 na "Sheria ya 2001 ya Vyuo Vikuu na Taasisi nyingine za Msingi", kwa kuunganisha Chuo cha Ufundi cha Uganda, Kyambogo, Taasisi ya Elimu ya Mwalimu, Kyambogo, na Taasisi ya Taifa ya Uganda ya Elimu Maalum .
Chuo cha Ufundi cha Uganda Kyambogo kilianzia kutoka shule ndogo ya kiufundi mwaka wa 1928 kabla ya kubadili jina liwe chuo cha ufundi cha Uganda na hatimaye Chuo cha Ufundi cha Uganda, Kyambogo.
Taasisi ya Elimu ya Walimu, Kyambogo ilianza kama shule ya Serikali ya ualimu ya mwaka wa 1948 katika Nyakasura, Wilaya ya Kabarole. Mwaka wa 1954, ilihamishiwakatika Mlima Kyambogo kama Chuo cha Walimu cha Kitaifa na baadaye kuwa Taasisi ya Elimu ya Walimu, Kyambogo baada ya kuamuriwa na Bunge mwaka wa 1989.
Taasisi ya Kitaifa ya Uganda ya Elimu Maalum ilihusishwa na Idara ya Elimu Maalum katika Kitivo cha Elimu cha Chuo Kikuu cha Makerere, na kuwa taasisi ya huru kutokana na Sheria ya Bunge mwaka wa 1998.
Chuo kikuu cha Kyambogo kina vitivo sita vilivyogawanywa katika idara 27:
Benki ya Kiislamu ya Maendeleo
Benki ya Kiislamu ya Maendeleo (pia inajulikana kama Islamic Development Bank IsDB), ni taasisi ya fedha ya maendeleo ya kimataifa katika Jeddah, Saudi Arabia. Ilianzishwa na mkutano wa kwanza wa Mawaziri wa Fedha wa Shirika la Kiislamu katika 18 Desemba 1973.
Benki hii ilianza shughuli zake rasmi katika 15 Shawwal 1395H (20 Oktoba 1975). Ina wanachama 54 ambao wana hisa Mbia wakuu katika benki hii ni
IsDB pia ni mwangalizi wa Mkutano Mkuu wa Umoja wa Mataifa.
Kazi ya Benki hii ni kushiriki katika kusawazisha pesa na kukopesha kwa ajili ya miradi na makampuni ya uzalishaji badala ya kutoa msaada wa kifedha kwa nchi wanachama katika fomu nyingine kwa ajili ya maendeleo ya kiuchumi na kijamii. Benki hii hujaribu kukuza maendeleo ya kiuchumi na kijamii katika maendeleo ya nchi mwanachama na jumuiya za Kiislamu katika nchi wanachama wasio binafsi vilevile pamoja kwa mujibu wa kanuni za "Shari'ah" au Jurisprudence. Kufuatia kanuni za Kiislamu zinazopinga riba, Benki hii hutoa mikopo ya riba ya bure hasa kwa ajili ya miradi ya miundombinu pamoja na faida za kiuchumi na kijamii.
Benki ni inakubalishwa mamlaka ya amana na kuhamasisha rasilimali fedha kupitia mfumo wa "Shari'ah" . Pia inajihusisha na wajibu wa kusaidia katika kukuza biashara ya nje hasa katika bidhaa, miongoni mwa nchi wanachama; kutoa misaada ya kiufundi kwa nchi wanachama, na kuendeleza mafunzo kwa wafanyakazi wanaoshughulikia vifaa katika shughuli za maendeleo katika nchi za Kiislamu ili kufuata "Shari ' ah."
Vitendo vya "Shari'ah" ni pamoja na :hitengo cha akaunti katika benki ni dinar ya Kiislamu. Mwaka wa kifedha wa Benki huu "Hijri" lunar "mwaka." Lugha rasmi katika Benki hii ni Kiarabu, lakini Kiingereza na Kifaransa hutumika kama lugha ya kazi.
Uanachama wa sasa wa Benki hii una nchi 56. Hali msingi ya kuwa mwanachama ni kwamba wanaotazamial inapaswa kuwa mwanachama wa Shirika la Kiislamu na kulipa mchango wake katika Benki hii na kuwa tayari kukubaliana na mashartiyaliyoundwa na bodi ya IsDB .
Williams Holdings
Williams Holdings lilikuwa kundi kubwa la biashara la Uingereza. Lilikuwa limeorodheshwa katika Soko la Hisa la London na pia katika orodha ya FTSE 100.
Kampuni hii ilianzishwa na Nigel Rudd na Brian McGowan katika eneo la Derby nchini Uingereza katika mwaka wa 1982. Lengo lao lilikuwa kununua biashara zozote zilizokuwa zikifeli. Kampuni ya kwanza ,iliyokuwa kubwa, iliyonunuliwa na Williams Holdings iliikuwa biashara ya "J & HB Jackson". Biashara hii ilinunuliwa na Williams katika mwaka wa 1985. "J & HB Jackson" ilikuwa na makao yake katika Coventry na iliendesha biashara ya vyuma.
Williams iliendelea kunawiri na ikanunua kampuni ya "Crown Berger" iliyokuwa katika biashara ya rangi. "Crown Berger" ilinunuliwa katika mwaka wa 1987. Hapo baadaye katika mwaka wa 1988, Williams ilinunua biashara ya "Pilgrim House" (wamiliki wa Kidde) ya Marekani kwa bei ya £331m.Biashara ya "Yale & Valor" ya kufuli na gesi ilinunuliwa katika mwaka wa 1991.
Kampuni ya Williams ikaanza kuzingatia biashara za usalama katika miaka ya 1990 na ikauza biashara yake ya rangi kwa Akzo Nobel katika mwaka wa 1990. Ilipofika mwaka wa 1997, kampuni hii ilinunua kampuni ya usalama na ulinzi ya Chubb Security kwa bei ya $ milioni 2.1.
Ikabadilisha jina lake kuwa "Williams plc" katika mwaka wa 1998 na ikauza Kampuni ya Yale Lock Company kwa Assa Abloy katika mwaka wa 2000.
Kampuni hii iligawanyika kuwa kampuni mbili, haswa: Chubb na Kidde katika mwaka wa 2000.
Reach Records
Reach Records ni studio ya Marekani ya kurekodi nyimbo za Kikristo na inajumuisha wasanii watano: Lecrae, Trip Lee, Tedashii , DJ Official na Sho Baraka. Wasanii hawa wanaoimba kwa mtindo wa muziki wa 'rap' walizuru Marekani kote na msanii mwenzao wa Kikristo ,FLAME. Ziara yao ilikuwa na jina la ""Don't Waste Your Life"" hasa ikimaanisha usitumie maisha yako vibaya.
Reach Records ilihamia Atlanta, Georgia katika mwaka wa 2009 katika ushirikiano na kanisa la Blue Print Church.
116 Clique
116 Clique
116 Clique ni kundi la muziki la aina ya "hip hop" ya Kikristo linalotoka Dallas, Texas.Kundi hili huwa na mkataba wa kurekodi muziki zao na studio ya Reach Records. Kundi hili huhusisha wasanii ambao wengi wao hurekodi katika studio za Reach Records. Kundi hili linatoa jina lao la 116 Clique kutoka mstari wa Biblia haswa Warumi 1:16. Mstari huu huzungumza kuhusu kutokuwa na aibu katika Injili kwa sababu ya uwezo wa Mungu huleta ukombozi wa yeyote anayeamini: kwa Myahudi kwanza na pia kwa mataifa mengine yote. Hivyo basi, kundi hili hutambua uwezo wa Injili na wao hujaribu kuitangaza na kuitumia katika maeneo yao yote ya maisha. "Tunaweza kuweka maisha yetu kando na kumtumikia na kumtukuza Mungu katika lolote tufanyalo." Baada ya albamu yao ya kwanza ,"The Compilation Album"(Albamu ya Mkusanyiko) (2005), DJ Primo alirekodi hizo nyimbo hizo tena akizichanganyachanganya na kutoa albamu ya "The Compilation Album: Chopped & Screwed: Special Edition". Albamu hii ya kuchanganywa ilitolewa katika mwaka wa 2006 ikihusisha nyimbo nne za kuongezwa. Kundi hili likaenda ziara ya "Unashamed" katika mwaka wa 2008. Hapo baadaye katika mwaka wa 2009, Lecrae, Tedashii, Sho Baraka, Trip Lee na Flame wakaenda ziara ya "Don't Waste Your Life".
Mnamo Oktoba 2009 - Novemba wasanii Lecrae, After Edmund, Sho Baraka, Tedashii, na Mikeschair wakazuru katika ziara ya "AlteredMinds." LeCrae, Tedashii, Trip Lee, na Sho Baraka ,hivi sasa, wanazuru wakiwa wasanii binafsi.
Nevertheless (bendi)
Nevertheless, mara nyingi hufupishwa kuwa NTL, ni bendi la Kikristo linaloimba nyimbo za mtindo wa "pop" linalotoka eneo la Chattanooga, Tennessee. Wimbo wao ""Live Kama We're Alive"" ulifika nafasi ya tano kwenye chati ya nyimbo za Kikristo ya "R&R Christian Rock Chart". Wimbo wao wa ""The Real,"" ulichezwa sana katika stesheni za redio za Kikristo zinazochezesha nyimbo za kisasa. "The Real" ulikuwa katika chati nyingi za Nyimbo Bora Kumi kote nchini Marekani. Bendi hili lilitangaza uamuzi wao wa kustaafu na wakashiriki katika tukio lao la mwisho mnamo Desemba 2009. Walitoa uamuzi huu kwa sababu ya maisha ya kibinafsi na pia shinkizo kutoka watu wengine.
Bendi hili limezuru na mabendi mengine mengi yanayoimba nyimbo za Kikristo za kisasa kama vile : Superchick, Skillet, Hawk Nelson, Falling Up, na Number One Gun.
Jina la bendi imechukuliwa kutoka Biblia katika kitabu cha Luka 5:5 (Toleo la New King James), wafuasi wa Yesu walikuwa wakivua samaki na Yesu akawaambia watupe nyavu yao katika upande huo mwingine wa mashua ,
"" But Simon answered and said to Him, "Master, we have toiled all night and caught nothing; nevertheless at Your word I will let down the net.""
Nokia 3310
Simu ya Nokia 3310 ni simu iliyotolewa mnamo 2000. Ilipata mafaniki mazuri kote duniani, kwani iliuza nakala milioni 126. Toleo zingine zinazofanana na 3310 zimetolewa, zikiwemo Nokia 3315, 3320, 3330, 3350, 3360, 3390 and 3395.
Simu hii ni nzito kidogo, na ina betri yenye uzito wa gramu 115. Ina umbo la mstatili, inayotoshea kwenye mkono wa binadamu na inayobofwa kwa kutumia kidole cha gumba. Kibonyezo cha rangi ya buluu ndiyo inayotumika kuchagua vitu na kibonyezo cha "C" hutumika kuondoa kitu. Kibonyezo cha kuwasha na kuzima simu ni ya rangi nyeusi iliyo kwenye juu ya simu.
Simu hii ina vifaa vingi kama saa, kikumbushio, michezo kama "Snake", "Pairs II" na "Space Impact". Simu hii ilijulikana kwa uwezo wake wa kukubali utungaji wa ujumbe mfupi iliyo mrefu.
Kasha la simu hii inaweza kubadilishwa. Pia, ilikuwa na zaidi ya milio 35 ya simu.
Toleo jipya la 3310 ni Nokia 3315 iliyo na:
Tenth Avenue North
Tenth Avenue North ni bendi la Marekani linaloimba nyimbo za Kikristo za kisasa. Bendi hili hutoka eneo la West Palm Beach, Florida. Bendi hili hushirikisha Mike Donehey(mwimbaji na mchezaji gitaa) , Jeff Owen (mchezaji gitaa ya kutumia umeme na mwimbaji msaidizi), Jack Jamison (mchezaji ngoma) na Scott Sanders (mchezaji gitaa ya aina ya "bass").
Albamu yao ya kwanza , "Over and Underneath", ilitolewa mnamo 20 Mei 2008 na studio ya Reunion Records, na ,karibu na wakati huo, bendi hili lilienda ziara ya kupigia debe albamu yao. Wimbo wao wa "Love Is Here" uliorodheshwa katika chati ya nyimbo bora 20 katika chati ya muziki ya Kikristo ya Marekani ya "U.S. Contemporary Christian Music" na uka fika #3 mnamo 21 Juni 2008. Wimbo huo ulimaliza mwaka wa 2008 kama wimbo wa 12 katika orodha ya nyimbo zinazochezwa sana katika stesheni ya redio ya Christian Hit Radio, hii orodha ilichapishwa na gazeti la R&R.
Wimbo wao mwigine wa "By Your Side" ulitolewa mwishoni mwa mwezi wa Agosti 2008 na ,hatimaye, ukawa #1 katika stesheni ya Christian Hit Radio katika mwaka wa 2009. Kulingana na chati ya R&R, wimbo huo ulibaki katika nafasi hiyo kwa wiki tatu mpaka 13 Februari 2009.
Bendi hilo limezuru na Bendi la David Crowder na MercyMe ,pia, limezuru likiwa pekee yake kote Marekani. Walishinda tuzo ya "Waimbaji Wapya wa Mwaka" katika Tuzo za 40 za GMA Dove katika mwezi wa Aprili 2009.
Nokia 1100
Nokia 1100 ni simu madhubuti iliyotengenezwa na Nokia. Imelengewa nchi ambazo bado zinaendelea na watumizi ambao hawahitaji vifaa vingi kwenye simu zao ila ya uwezo wa kupiga simu, kutuma ujumbe mfupi, saa, n.k.
Simu ya 1100 inafanana na Nokia 3210/Nokia 3310 ambazo zilikuwa simu maarufu katika miaka iliyopita kabla ya uzinduzi mpya wa vifaa vya simu kama kamera.
Zaidi ya nakala milioni 200 za simu hii zimeuzwa tangu ilipoanzishwa mnamo 2003, na kuifanya iwe simu iliyopata mauzo mazuri zaidi kote duniani. Hata hivyo, ilishinda mauzo ya "Playstation 2" iliyouza nakala milioni 138 na simu ya "Motorola RAZR" iliyouza nakala milioni 120.).Kuna simu tano zinazofanana: 1100a, 1100b, 100i, 1101 na 1108.
Tunisair
Tunisair () ni ndege kee ya nci ya Tunisia. Ilianzishwa mnamo 1948, na inasafiri hadi bara Uropa, Afrika na nchi za Arabuni. Makao ya ndege zake ni kwenye Uwanja wa Ndege wa Kimataifa wa Tunis-Carthage.
Mnamo 1948, serikali ya Tunisia ilikubaliana na kampuni ya Air France kuunda Tunisair. Ilianza huduma mnamo 1949. Mnamo 1957, hisa zilizokuwa za Air France zilipunguzwa na serikali ya Tunisia ndiyo iliyokuwa mmiliki mkuu wa Tunisair.
Mnamo 1990, ndege mbili za Airbus A320 zilinunuliwa.
Kati ya 1993-1998, Tunisair ilipanua huduma zake hadi bara Uropa kwa kuanzisha ndege hadi mjini Prague, Budapest, Warsaw, Bratislava, Lisbon, Linz, Salzburg, Graz, Moscow, Beirut na Stockholm.
Mnamo 21 Oktoba 1998 Tunisair ilisherehekea miaka hamsini tangu ianzishwe.
Air Seychelles
Air Seychelles ni kampuni ya ndege ya nchi ya Seychelles yenye makao yake mjini Mahé]].
Tangu 2012 asilimia 40 za hisa zake ziko mkononi mwa Etihad Airlines ya Abu Dhabi.
Ndege hii ilianzishwa mnamo 15 Septemba 1977 kwa jina la Seychelles Airlines. Ilianza kutumia jina la Air Seychelles mnamo Septemba 1978. Ilianza safari za ng'amb mnamo 1983 hadi mjini Frankfurt na Londn. Inamilikiwa na serikali ya Seychelles na imewaajiri wafanyikazi 663.
Mwaka 2013 kampuni ilikuwa na ndege hizi saba
Airbus moja aina ya A319 imeagizwa.
Ndimu
Ndimu ni matunda ya mndimu ("Citrus aurantiifolia"), mti wa familia ya michungwa (Rutaceae). Umbo lake ni mduara wenye rangi ya majani mpaka manjano, na kipenyo cha sm 3-6. Zina ladha ya uchachu kwa sababu ya asidi ndani yao. Ndimu mara nyingi hutumika kuongeza ladha kwenye chakula na vinywaji. Kwa kawaida ni ndogo kuliko limau, na chanzo kizuri pia cha vitamini C. Katika kanda za tropiki na nusutropiki mindimu inaweza kumea mwaka wote kama maji yakiwapo. Ndimu ni chungu kidogo kuliko malimau.
Ndimu ni matunda madogo, ambayo ngozi na nyama yake ni kati ya inchi moja au mbili hivi. Ndimu huweza kuwa chungu au tamu. Ndimu chungu huwa kiasi kikubwa cha sukari na asili ya asidi citric kuliko malimao na kuwa na ladha ya asili huku ndimu tamu hukosa asidi ndani yake hivyo kuwa na ladha tamu kweli kweli.
Katika mapishi ndimu huthaminiwa kwa yote , ladha yake ya asidi na harufu yake ya kukoza ni viungo maalumu sana kwa vyakula vya Meksiko, Vietnamu, Thailandi na kusini mashariki mwa Marekani. Zaidi hata majani ya mmea wa ndimu hutumika kwenye mapishi hasa katika nchi za Asia. Majani ya mmea huu hutumika kama dawa pia katika maeneo mengi hasa kusini na mashariki mwa Asia .
Virutubisho kwa gramu 100 (3.5 oz)
Nishati
126 kJ (30 kcal)
Kabohaidreti 11 g
Sukari 1.7 g
Makapi 3 g
Mafuta 0.2 g
Protini 0.7 g
Maji 88 g
Vitamini C 29 mg (48%)
Katika kutibu ugonjwa wa ngozi, kiseyeye mnamo karne ya 19, serikali ya Uingereza ilihimiza watu wale sana ndimu, hii ni kutokana na kuwa chanzo kizuri cha vitamini C. Pamoja na mafuta maalumu, maji ya limao pia hutoa mchanganyiko unaotumika katika matengenezo ya marashi. Baadhi ya watu hunyunyiza maji ya ndimu kwenye macho yao, kupata uoni mzuri. Huko India hutumika kuwekwa kwenye imani yao kufukuza roho wabaya.
India inaongoza kwa kuzalisha kwa wingi malimao na ndimu kwa wingi zaidi kwa asilimia 16, ikifuatwa na Meksiko (14. 55%), Ajentina (10%), Brazili (85%) na Hispania (7%)
Jimbo la Uchaguzi la Kaiti
Jimbo la Uchaguzi la Kaiti ni mojawapo ya majimbo 210 ya Uchaguzi nchini Kenya. Jimbo hili linapatikana katika Wilaya ya Makueni mkoani Mashariki mwa Kenya miongoni mwa majimbo matano katika wilaya hiyo. 
Jimbo hili lilianzishwa wakati wa uchaguzi Mkuu wa 1997.
Jimbo la Uchaguzi la Kapenguria
Jimbo la Uchaguzi la Kapenguria ni mojawapo ya Majimbo ya Uchaguzi nchini Kenya. Ni moja kati ya majimbo matatu katika Wilaya ya Pokot Magharibi. 
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Kasipul Kabondo
Jimbo la Uchaguzi la Kasipul Kabondo ni mojawapo ya majimbo ya Uchaguzi nchini Kenya. JImbo hili linapatikana katika Wilaya ya Rachuonyo na ni moja kati ya majimbo mawili katika wilaya hiyo ya Mkoa wa Nyanza.
Jimbo hili ni miongoni mwa majimbo ya kwanza kubuniwa baada ya Uhuru wa Kenya, wakati wa Uchaguzi Mkuu wa Kenya wa 1963.
Jimbo la Uchaguzi la Kilome
Jimbo la Uchaguzi la Kilome ni mojawapo ya Majimbo 210 ya Uchaguzi nchini Kenya. Linapatikana katika Wilaya ya Makueni katika mkoa wa Mashariki wa Kenya, miongoni mwa majimbo matano ya Wilaya hiyo. Jimbo hili lina wodi tatu, zote zikiwachagua madiwani kwa baraza la Makueni County. Mji wa Sultan Hamud umo katika jimbo hili la uchaguzi. 
Jimbo la Kilome lilibuniwa wakati wa Uchaguzi Mkuu wa Kenya wa 1988.
Jimbo la Uchaguzi la Kisumu Mjini Magharibi
Jimbo la Uchaguzi la Kisumu Mjini Magharibi ni mojawapo ya Majimbo 210 ya Uchaguzi nchini Kenya. Jimbo hili linapatikana katika Wilaya ya Kisumu miongoni mwa majimbo matatu ya wilaya hiyo. Lina wodi 11, zote zikichagua madiwani kwa munisipali ya Kisumu. 
Jimbo hili lilianzishwa wakati wa Uchaguzi Mkuu wa 1997 kutokana na mutawanywa kwa jimbo kubwa la Kisumu Mjini.
Bweha
Bweha au mbweha ni mojawapo wa wanyama wadogo kiasi wa familia Canidae wanaopatikana Afrika, Amerika, Asia na Ulaya na walioainishwa katika jenasi "Canis", "Cerdocyon", "Lycalopex", "Otocyon", "Urocyon" na "Vulpes".
Spishi za bweha katika jenasi "Canis" zina mnasaba sana na mbwa-mwitu. Kwa ukweli, siku hizi "Canis anthus" na "Canis aureus" zinafikiriwa kuwa mbwa-mwitu, lakini kwa sasa jina "bweha" litadumishwa kwa sababu linatumika sana.
Kwa muda mrefu, usasi wa bweha umeonekana kwamba umejikita mizizi tu kwa wazungu ambako wao huchukua mbwa na farasi na kwenda huku wakiwawinda bweha. Hili limebadilika huku hata Waafrika wakiwawinda bweha.
Mbwa wawinda-bweha huweza kutumia hisia na kuwawinda bweha wekundu. Tendo hili la kuwawinda bweha limezua hisia tofauti huku wengi wakiliona kana kwamba lamfanya bweha awe matatani kulingana na hariri la Wild Hunter Club. 
3. Wild Hunter club
Jimbo la Uchaguzi la Kisumu Mjini Mashariki
Jimbo la Uchaguzi la Kisumu Mjini Mashariki ni mojawapo ya Majimbo 210 ya Uchaguzi nchini Kenya. Jimbo hili liinapatikana katika Wilaya ya Kisumu mkoani Nyanza, miongoni mwa majimbo matatu katika wilaya hiyo. Lina wodi sita, zote zikichagua madiwani kwa baraza la munisipali ya Kisumu.
Jimbo hili lilibuniwa wakati wa uchaguzi Mkuu wa 1997 kutikana na kutawanywa kwa jimbo kubwa la Kisumu Mjini kuwa Jimbo la Uchaguzi la Kisumu Mjini Mashariki na Jimbo la Uchaguzi la Kisumu Mjini Magharibi.
Jimbo la Uchaguzi la Kuresoi
Jimbo la Uchaguzi la Kuresoi ni mojawapo ya majimbo 210 ya Uchaguzi nchini Kenya. Jimbo hili linapatikana katika Wilaya ya Nakuru na ni moja ya majimbo sita katika Wilaya hiyo ya Mkoa wa Bonde la Ufa.
Jimbo hili lilianzishwa wakati wa Uchaguzi Mkuu wa 1997.
Jimbo la Uchaguzi la Kwanza
Jimbo la Uchaguzi la Kwanza ni Mojawapo ya Majimbo ya Uchaguzi nchini Kenya. NI moja kati ya Majimbo matatu katika Wilaya ya Trans-Nzoia. Jimbo hili lina wodi saba, kila moja ikichagua madiwani kwa baraza la Nzoia County.
JImbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Lagdera
Jimbo la Uchaguzi la Lagdera ni mojawapo ya Majimbo 210 ya uchaguzi nchini Kenya. JImbo hili linapatikana katika Wilaya ya Garissa mkoani Kaskazini Mashariki, miongoni mwa majimbo matatu ya Uchaguzi katika wilaya hiyo. Lina wodi kumi, zote zikiwachagua madiwani kwa baraza la Garissa County.
Jimbo hili lilianzishwa wakati wa uchaguzi mkuu wa 1988.
Honey (Wimbo wa Mariah Carey)
"Honey" ni wimbo ulioandaliwa na kutungwa na mwimbaji wa Marekani Mariah Carey kwa kushirikiana na Puff Daddy, Stevie J na Q-Tip The Ummah"), na ulirekodiwa kwa ajili ya albamu ya saba ya Carey iliyoitwa "Butterfly" iliyotoka mwaka 1997. Wimbo huu ulitoka kama single ya kwanza katika albamu hii na kufanikiwa kushika nafasi ya kwanza nchini Marekani
Wimbo huu unajulikana zaidi kutokana na video yake ambayo inamwonesha Mariah akiwa katika mwonekano wa kuvutia zaidi kuliko alivyokuwa akionekana hapo awali. Wimbo huu uliweza kumtoa katika nyimbo za aina ya pop na kumpeleka mbele zaidi katika nyimbo za aina hiyo. Mwaka 1998, wimbo huu ulichaguliwa kugombea tuzo za Grammy katika jamii, Wanamuziki wa kike wenye sauti nzuri wanaoimba nyimbo aina ya R&B. na pia tuzo ya Grammy wa kwa wimbo bora
Worldwide CD single
Australian/European/U.S. CD maxi-single
UK CD maxi-single #1
UK CD maxi-single #2
"Honey" ni wimbo wa Mariah wa kumi na mbili kuwahi kufika katika nafasi ya kwanza katika chati ya Marekani ya Billboard Hot 100 na kuwa single yake ya tatu kuwahi kufika katika nafasi ya kwanza, na kumafanya kuwa msanii mwenye nyimbo nyingi zaidi kuwahi kufika katika nafasi ya kwanza, huku single zake nyingine zilizowahi kufika katika nafasi hiyo zikiwa ni pamoja na "Fantasy" na "One Sweet Day" zate za mwaka 1995, ambazo baada ya kutoka zilikaa kwa majuma matatu katika nafasi ya kwanza ya chati, yaani kuanzia tarehe 7 mwezi Septemba hadi tarehe 27, mwezi huo huo. Nafsi hii, ilikuja kuchukuliwa na wimbio wa "Mo Money ulioimbwa na Nortorious B.I.G akishirikiana na Puff Daddy pamoja na Mase. Wimbo wa "Honey" ulisalia katika nyimbo arobaini bora kwa majuma kumi na nane.
! Msambazaji
! Mauzo
! Certification
Kima (mnyama)
Kima ni mamalia yeyote wa hali ya juu katika familia ya juu Cercopithecoidea (kima wa Dunia ya Kale) na oda ndogo Platyrrhini (Kima wa Dunia Mpya), kwa hivyo kima wa juu wasio Prosimii (nusuoda ya zamani) au masokwe na nyani. Kuna takriban spishi 264 wanaofahamika wa kima wanaowakilisha kundi kubwa la mamalia wa hali ya juu. Kima huonwa kama ni mwenye akili sana na tofauti na masokwe; kima daima huwa na mkia. Kima wa Dunia ya Kale wanafanana zaidi na masokwe kuliko kima wa Dunia Mpya.
Kima wana ukubwa tofauti kutoka milimita za urefu 140 – 160 (pamoja na mkia) na uzito wa gramu 120 mpaka 140, mpaka urefu wa mita moja wa kilo 35. Wachache huishi kwenye miti wakati mwingine huishi kwenye savana. Chakula chao ni matunda, majani, mbegu, maua, mayai na wanyama wadogo (ikijumuishwa wadudu na buibui).
Kima wote wa Dunia Mpya wana mikia tofauti na wa Dunia ya Kale. Baadhi ya kima wana uoni wa rangi na wengine hawana. Huku kima wa Dunia Mpya wakiwa na macho kwa mbele walionekana tofauti hata baina yao hasa pua, mashavu na sehemu ya nyuma kwa ujumla.
Ifuatayo ni orodha ikionesha familia za kima.
Spishi tofauti za kima wana mahusiano na binadamu, baadhi yao hufugwa kama wanyama wa nyumbani na hutumika kama kifani cha binadamu kwenye maabara na safari ya angani. Pia huwahudumia binadamu wenye udhaifu. Kuna baadhi ya kima huonekana kama wanyama waharibifu wa mazao. Kima ambao pia wapo kwenye mbuga ya watalii lakini hugeuka kama kitishio kwa watalii huona kama kuna kikwazo kwa binadamu hivyo tatizo dogo.
Kwenye dini huwakilisha werevu.
Baadhi ya mashirika yamekuwa yakiwafunza kima wa wakapuchini kama wasaidizi kuwasaidia watu wenye matatizo ya uti wa mgongo na matatizo mengine ya kutembea. Baada ya mafunzo kutosha kima hawa huweza kuwahudumia barabara walemavu wakiwa ndani ya nyumba, kima husaidia kupika, kuosha uso na kufungua chupa za vinywaji.
Kima aina ya Macaques wale wa Afrika Green Monkeys, hutumika kwenye tafiti nyingi aidha kwa kukamatwa porini au kulazimishwa. Hutumika sana kutokana na uwezo wao mkubwa wa kubeba vitu, kuzaliana kwa muda mfupi na kufanana kwao sana kisaikolojia na kimaumbile na binadamu.
Nchi nyingi zinawatumia kima kama sehemu yao ya tafiti za anga kujumuisha Marekani na Ufaransa. Kima wa kwanza kwenda angani aliitwa Albert II, ambaye aliruka angani na roketi ya Marekani, mnamo Juni 14, 1949.
Ubongo wa kima unaliwa kama chakula kitamu huko Asia ya Kusini, China na Afrika. Kwa taratibu ya dini ya kiislamu kula nyani ni marufuku kabisa. Hata hivyo kima huliwa sehemu nyingine za Afrika, ambako nyama yake huuzwa kama nyama ya msituni.
Jimbo la Uchaguzi la Lugari
Jimbo La Uchaguzi la Lugari ni mojawapo ya Majimbo ya Uchaguzi ya Kenya. Jimbo hili linapatikana katika Wilaya ya Lugari na ndilo jimbo la Pekee katika wilaya hiyo. Eneo lote lina wodi nane, zote zikiwachagua madiwani kwa baraza la Lugari county.
Jimbo hili lilianzishwa wakati wa Uchaguzi Mkuu wa 1988
Jimbo la Uchaguzi la Lurambi
Jimbo la Uchaguzi la Lurambi ni mojawapo ya majimbo ya Uchaguzi nchini Kenya. Jimbo hili ni moja kati ya majimbo manne katika Wilaya ya Kakamega mkoani Magharibi.
Jimbo hili lilianzishwa wakati wa Uchaguzi Mkuu wa 1963.
Jimbo la Uchaguzi la Machakos Mjini
Jimbo la Uchaguzi la Machakos Mjini ni mojawapo ya Majimbo 210 ya uchaguzi ya Kenya. Jimbo hili linnapatikana katika Wilaya ya Machakos Mkoani Mashariki mwa Kenya, miongoni mwa majimbo sita ya wilaya hiyo.
Jimbo hili lilianzishwa wakati wa uchaguzi Mkuu wa 1988. Mbunge wake wa Kwanza alikuwa John Kyallo.
Jimbo la Uchaguzi la Makueni
Jimbo la Uchaguzi la Makueni ni mojawapo ya Majimbo 210 ya Kenya. Linapatikana katika Wilaya ya Makueni iliyoko mkoani Mashariki, miongoni mwa majimbo matano ya uchaguzi katika wilaya hiyo. 
Jimbo hili lilianzishwa wakati wa Uchaguzi Mkuu wa Kenya wa 1966
Jimbo la Uchaguzi la Malava
Jimbo la Uchaguzi la Malava ni mojawapo ya majimbo ya Uchaguzi nchini Kenya. Jimbo hili linapatikana katika Wilaya ya Kakamega Mkoani Magharibi
JImbo hili lilianzishwa wakati wa uchaguzi Mkuu wa 1988.
Jimbo la Uchaguzi la Masinga
Jimbo la Uchaguzi la Masinga ni moja kati ya Majimbo 210 ya Uchaguzi nchini Kenya. Ni moja kati ya majimbo sita katika Wilaya ya Machakos. Jimbo hili lina wodi saba, zote zikiwachagua madiwani kwa baraza la Masaku County.
Jimbo hili lilianzishwa wakati wa Uchaguzi mkuu wa 1988.
Jimbo la Uchaguzi la Mbooni
Jimbo la Uchaguzi la Mbooni ni mojawapo ya majimbo 210 ya Uchaguzi nchini Kenya. Jimbo hili linapatikana katika Wilaya ya Makueni mkoani Mashariki, miongoni mwa majimbo matano wilayani humo. 
Jimbo hili lilianzishwa wakati wa uchaguzi Mkuu wa 1966.
Jimbo la Uchaguzi la Mlima Elgon
Jimbo la Uchaguzi la Mlima Elgon ni mojawapo ya Majimbo ya uchaguzi nchini Kenya. Jimbo hili linapatikana katika Wilaya ya Mlima Elgon katika Mkoa wa Mkoa wa Magharibi (Kenya)Magharibi na ni jimbo la pekee katika wilaya hiyo.
Jimbo hili lilianzishwa wakati wa Uchaguzi Mkuu wa 1963.
Jimbo hili lina wodi 11, zote zikiwachagua madiwani kwa Baraza la Mt. Elgon County.
Jimbo la Uchaguzi la Mugirango Kusini
Jimbo la Uchaguzi la Mugirango Kusini ni mojawapo ya Majimbo 210 ya Uchaguzi nchini Kenya. Jimob hili linapatikana katika Wilaya ya Gucha Mkoani Nyanza nchini Kenya, miongoni mwa majimbo matatu ya uchaguzi katika wilaya hiyo.
Jimbo hili lilianzishwa wakati wa uchaguzi wa kwanza wa Kenya chini ya Mfumo wa vyama vingi vya Kisiasa mnamo 1992.
Jimbo la Uchaguzi la Muhoroni
Jimbo la Uchaguzi la Muhoroni ni mojawapo ya majimbo 210 ya Uchaguzi nchini Kenya. Jimbo hili linapatikana katika Wilaya ya Nyando Mkoani Nyanza, miongoni mwa majimbo matatu ya wilaya hiyo. 
Jimbo hili lilianzishwa wakati wa Uchaguzi Mkuu wa 1988 wakati Jimbo kubwa la Nyando lilipotawanywa.
Jimbo la Uchaguzi la Mwala
Jimbo la Uchaguzi la Mwala ni moja kati ya Majimbo 210 ya uchaguzi nchini Kenya. Linapatikana katika Wilaya ya Machakos, miongoni mwa majimbo sita wilayani humo. Jimbo hili lina wodi saba, zote zikiwachagua madiwani kwa baraza la Masaku County.
Jimbo hili lilianzishwa wakati wa uchaguzi Mkuu wa 1988.
Jimbo la Uchaguzi la Mwingi Kaskazini
Jimbo la Uchaguzi la Mwingi Kaskazini ni moja kati ya majimbo 210 ya Uchaguzi nchini Kenya. Jimbo hili linapatikana katika Wilaya ya Mwingi katika mkoa wa Mashariki nchini Kenya miongoni mwa majimbo mawili katika wilaya hiyo.
Jimbo hili lilianzishwa wakati wa uchaguzi Mkuu wa 1997. Mbunge wake wa sasa Kalonzo Musyoka awali alikuwa akiliwakilisha jimbo la Kitui Kaskazini kabla ya jimbo hilo kutawanywa kabla ya uchaguzi wa 1997.
Jimbo la Uchaguzi la Mwingi Kusini
Jimbo la Uchaguzi la Mwingi Kusini ni mojawapo ya majimbo 210 ya uchaguzi nchini Kenya. JImbo hili linapatikana katika Wilaya ya Mwingi, miongoni mwa majimbo mawili ya wilaya hiyo iliyoko Mkoa wa Mashariki wa Kenya.
JImbo hili lilianzishwa wakati wa Uchaguzi Mkuu wa 1997.
Jimbo la Uchaguzi la Nambale
Jimbo la Uchaguzi la Nambale ni mojawapo ya Majimbo ya Uchaguzi nchini Kenya. Jimbo hili linapatikana katika wilaya ya Busia nchini Kenya, miongoni mwa majimbo manne wilayani humo. 
Jimbo hili lilianzishwa wakati wa Uchaguzi Mkuu wa 1988.
Jimbo la Uchaguzi la Rarieda
Jimbo la Uchaguzi la Rarieda ni mojawapo ya majimbo 210 ya Uchaguzi nchini Kenya. Ni moja kati ya majimbo mawili ya Wilaya ya Bondo. Eneo lote la Jimbo hili liko chini ya baraza la Bondo County.
Jimbo hili lilibuniwa wakati wa uchaguzi Mkuu wa 1988.
Jimbo la Uchaguzi la Saku
Jimbo la Uchaguzi la Saku ni mojawapo ya Majimbo 210 ya uchaguzi nchini Kenya. Jimbo hili linapatikana katika Wilaya ya Marsabit mkoani Mashariki, miongoni mwa majimbo matatu katika wilaya hiyo. Eneo lote la jimbo hili liko chini ya Baraza la Utawala wa Mitaa la Marsabit County.
JImbo hili liliazishwa wakati wa uchaguzi Mkuu wa 1988.
Jimbo la Uchaguzi la Shinyalu
Jimbo la Uchaguzi la Shinyalu ni Mojawapo ya majimbo ya Uchaguzi nchini Kenya. Jimbo hili ni moja kati ya majimbo manne katika Wilaya ya Kakamega.
Jimbo hili lilianzishwa wakati wa Uchaguzi Mkuu wa 1988.
Jimbo hili lina wodi sita, zote zikiwachagua madiwani kwa baraza la Kakamega County.
Jimbo la Uchaguzi la Sigor
Jimbo la Uchaguzi la Sigor ni mojawapo ya Majimbo ya Uchaguzi nchini Kenya. Jimbo hili linapatikana katika Wilaya ya Pokot Magharibi. Lina Wodi 14, zote zikiwachagua madiwani kwa baraza la Pokot County. 
Jimbo hili lilianzishwa wakati wa Uchaguzi Mkuu wa 1988.